section_heading: Opis utakmice
paragraph_text: Ova utakmica igra se po uobičajenim pravilima te se vrlo malo razlikuje od regularne utakmice. Budući da igrače biraju navijači, neki znaju nastupiti i na ne prirodnim pozicijama kao npr. 2007. godine kada je Kobe Bryant, inače bek šuter, nastupio na poziciji razigravača dok je poziciju bek šutera zauezo Tracy McGrady. Predstavljanje igrača je uzbudljivije nego kod regularnih utakmica jer se koristi više svjetlosnih efekata i drugačija glazba. Od 1997. do 2002. godine igrači su nosili svoje regularne dresove u klubu te je uvedeno novo pravilo zbog mogućih zabuna te se za svaku All-Star utakmicu dizajniraju novi dresovi, uobičajeno crveni za Zapadnu, a plavi za Istočnu konferenciju. Utakmica je uzbudljivija i popraćenija od strane gledatelja zbog spektakularnih zakucavanja i poteza koji se ne viđaju na regularnim utakmici sezone. Iako to mnogi treneri zamjeraju, na All-Star utakmici baš se i ne igra obrana tako da su rezultati na kraju utakmice uobičajeno veći nego kod regularnih utakmica. Poluvrijeme je duže nego obično zbog nastupa brojnih pjevačkih zvijezda poput Eltona Johna, Mariahe Carey i drugih.